26.7.2012 Jurnalul Oficial al Uniunii Europene L 199/15 DECIZIA CONSILIULUI din 26 iunie 2012 privind poziția care urmează să fie luată, în numele Uniunii Europene, în cadrul Comisiei mixte UE- AELS, referitoare la adoptarea unei decizii de modificare a Convenției din 20 mai 1987 privind regimul de tranzit comun (2012/431/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9), având în vedere propunerea Comisiei Europene, întrucât: (1) Articolul 15a din Convenția din 20 mai 1987 privind regimul de tranzit comun (!) („convenția”) permite unei țări terțe să devină parte contractantă la această convenție ca urmare a unei decizii a Comisiei mixte instituite prin convenția respectivă de a invita țara respectivă să adere. (2) Articolul 15 din convenție împuterniceşte Comisia mixtă să recomande şi să adopte, prin decizii, amendamentele la convenție și la apendicele la aceasta. (3)  Croaţia și-a exprimat oficial dorința de a adera la regimul de tranzit comun și a fost invitată să adere printr-o decizie din 19 ianuarie 2012 a Comisiei mixte. (4)  Dat fiind că a îndeplinit cerințele de ordin juridic, structural şi de tehnologie a informației, care reprezintă condițiile prealabile pentru aderare, și ca urmare a procedurii oficiale de aderare, Croația va adera la convenție. (5)  Extinderea regimului de tranzit comun va necesita anumite modificări ale convenției. Acestea privesc noi referințe lingvistice în limba croată și adaptările cores- punzătoare ale documentelor de garanție. (6)  Propunerea de amendament a fost prezentată și discutată în cadrul grupului de lucru UE-AELS, iar textul a primit o aprobare preliminară. () JO L 226, 13.8.1987, p. 2. (7) Prin urmare, ar trebui stabilită poziția Uniunii Europene în ceea ce priveşte propunerea de amendament, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană, în cadrul Comisiei mixte UE-AELS privind tranzitul comun, refe- ritoare la adoptarea de către respectiva comisie a Deciziei nr. XXX de modificare a Convenției din 20 mai 1987 privind regimul de tranzit comun are la bază proiectul de decizie ataşat la prezenta decizie. Modificările minore aduse proiectului de decizie pot fi acceptate de reprezentanții Uniunii în cadrul Comisiei mixte UE-AELS, după ce aceştia au informat Consiliul în mod corespunzător. Articolul 2 Comisia publică decizia Comisiei mixte UE-AELS privind tranzitul comun, după adoptarea acesteia, în Jurnalul Oficial al Uniunii Europene. Articolul 3 Prezenta decizie se adresează statelor membre. Adoptată la Luxemburg, 26 iunie 2012. Pentru Consiliu Președintele N. WAMMEN